Վարուն Տաուան

Վարուն Տաուան (ծնած` 24 Ապրիլ 1987), հնդիկ դերասան: Կը նկատուի աշխարհի ամենաբարձր վաստակող աստղերէն մէկը:


== Կենսագրութիւն ==
Վարուն Տաուան ծնած է 24 Ապրիլ, 1987-ին: Հայրը՝ Տէյուիտ Տաուան, շարժանկարի բեմադրիչ է, իսկ մայրը՝ Գարունա Տաուանն է: Անոր աւագ եղբայր Ռոհիթը բեմադրիչ է, իսկ հօրեղբայր Անիլը՝ դերասան: Վարուն իր երկրորդական ուսումը աւարտած է H.R. College-ի մէջ՝ մասնագիտանալով տնտեսագիտութեան մէջ եւ շարունկած է իր ուսումը Nottingham Trent University-ի մէջ՝ աւարտելով գործընկերական բաժինը։ Ուսումը աւարտելէ ետք աշխատած է իբրեւ օգնական բեմադրիչ Գարան Ճոհարի «My Name Is Khan» ֆիլմին մէջ:


== Դերասանական ասպարէզը ==


=== Սկզբնական շրջան (2012-2014) ===
2012-ին Վարուն իր դերասանական ասպարէզի առաջին քայլը առաւ։ Ան մաս կազմեց Գարան Ճոհարի արտադրած «Student of the Year» ֆիլմին, որուն դերակատարութեան մաս կազմեցին Ալիա Պահաթը եւ Սիտհարդ Մալհոդրան, հետեւեալ ֆիլմը համաշխարհային մեծ ընդունելութիւն գտաւ եւ ապահովեց 13 միլիոն Ամերիկեան Տոլարի մուտք:

2014-ին Վարուն ունեցաւ երկու ֆիլմ: Առաջինը «Main Tera Hero» որ կը նկատուէր վիպային կատակերգութիւն, իսկ երկրորդ ֆիլմը՝ «Humpty Sharma Ki Dulhania» ֆիլմը նկարահանուեցաւ իբրեւ տարբեր օրինակ մը `Ռոհիթ Շէթիի «Dilwali Dulhania Le Jayenge» (1995) ֆիլմին որ Գարան Ճոհարի-ի կողմէ էր, որ կ'աշխատէր իբրեւ արտադրող հետեւեալ ֆիլմին, անոր դերակատարութեան իբրեւ իգական հերոս մաս կազմեց Ալիա Պահաթը: «Humpty Sharma Ki Dulhania»-ն շահեցաւ 15 միլիոն ամերիկեան տոլար:


=== Դերասանական հռչակ (2015էն մինչեւ օրս) ===
2015-ին ան նկարահանեց ոճրագործական ֆիլմ՝ «Badlapur» եւ ստացաւ Filmfare-ի մրցանակ իբրեւ տարուան ամենալաւ դերասան: Անոր յաջորդ դերակատարութիւնը եղաւ «ABCD2: Any Body Can Dance 2»  ֆիլմին մէջ, որ ապահովեց 22 միլիոն Ամերիկեան Տոլար: Նոյն տարուան իր վերջին ֆիլմը եղաւ «Dilwale» ֆիլմը,որուն դերակատարներն էին Շահ Ռոխ Խանը, Քրիթի Սանոն եւ Քաճուլը որ մեծ ընդունելիութիւն գտաւ հանդիսատեսին կողմէ:2016-ին ան ձեռք բերաւ իր այդ տարուան առաջին ֆիլմը՝ «Dishoom»-ը, որուն արտադրիչն էր իր եղբայրը՝ Ռոհիթը, անոր դերակատարման մաս կազմեցին Ճագլին Ֆերնանտեզ եւ Ճոն Աբրահամ, այս ֆիլմի մէջ անոր դերակատարած անձնաւորութիւնը լրտես մըն էր որ կ'ապրէր Սուէտ Արապիայի մէջ, երբ կը լսէն թէ հռչակաւոր Քրիքիթ խաղցող մը կ'արեուանգուի եւ համագործակցելով Ճոն Աբրահամի դերակատարած անձնաւորութեան հետ կը սկսին փնտռել անոր: Ֆիլմը շատ մեծ յաջողութիւններ ձեռք բերաւ:

2017-ին ան նկարահնեց «Badrinath Ki Dulhania» ֆիլմը, ի դիմաց Ալիա Պահաթին։ Ան շահեցաւ իր երկրորդ Filmfare-ի մրցանակը, իբրեւ ամենալաւ դերասան: Նոյն տարուան ընթացքին ան հանդէս եկաւ իր նոր ֆիլմով՝ «Judwaa 2», այս ֆիլմի մէջ ան դերակատեց զոյգ դերեր,եւ անոր ընկերակցեցան Ճագլին Ֆերնանտեզը եւ Դափսին: 2017-ի իր երկու ֆիլմերը մեծ առեւտրային յաջողութիւն ձեռք բերին եւ մեծ ընդունելիութիւն գտան ժողովուրդին կողմէ: Judwaa 2-ին եկամուտը արձանագրուեցաւ 28 միլիոն ամերիկեան տոլար:
2018-ին ան հանդէս եկաւ իր նոր ֆիլմով՝ Սուճիդ Շիրքարի արտադրած «October»-ով եւ Շարափ Գաթարիայի արտադրած «Sui Dhaaga» ֆիլմով: «Sui Dhaaga» ֆիլմին մէջ անոր հետ դերակատարման մաս կազմեց Անուշքա Շարման:


==== Յաջորդող Ծրագիրներ: ====
2018-ի Սեպտեմբերին ան սկսաւ աշխատիլ իր յաջորդ ֆիլմին՝ Ապիշէք Վարմանի կողմէ արտադրուող «Kalank»-ի վրայ, այս ֆիլմին դերակատրման կազմէն էր նաեւ Ալիա Պահաթը։ Ան մտադիր է նաեւ աշխատիլ «Rannbhoomi» ֆիլմին մէջ:


== Ֆիլմացանկ ==